**ÅRSRAPPORT KONKURRANSELYDIGHETSGRUPPA KONGSBERG HUNDEKLUBB 2021**

2021 har vært ett forholdsvis aktivt år for konkurranselydighetsgruppa, til tross for enda ett år med Covid-19.
Vi har faste treningstider på onsdager, fra kl 17 og utover hele kvelden.
Gruppen setter stor pris på treningstiden i hallen, og alle medlemmer har betalt treningsavgift og benytter seg av denne. Dette har gjort at vi har kunnet opprettholde aktiviteten gjennom hele vintersesongen.

Det er svært varierende antall fremmøte på de forskjellige treningene, men alt i alt teller gruppen ca 15 aktive medlemmer. Gjennomsnittlig oppmøte på onsdagene er ca 4-8 stykker.

Styringsgruppen har i 2021 bestått av: Eva Hukkelås Myhra, Geir Brandtzæg og Siri Kvammen Kolset.

Vi har i løpet av 2021 arrangert ett kurs. Kurset var ett helgekurs med instruktør Satu Virtanen, og vi var seks deltagere på kurset.

Det har vært avholdt ett gruppemøte – august 2021 – med fokus på planer for gruppen fremover, samt gjennomgang av innstilling fra gruppen/klubben ang forslag til nye regler fra NKK for konkurranselydighet, gjeldene fra 01.01.2022

I løpet av 2021 har det også vært noe stevneaktivitet for noen av klubbens egne ekvipasjer, og vi har også flere ekvipasjer som nå “ligger i startgropen” for å starte stevner.

Klubben har arrangert to lydighetsstevner i 2021, ett i juni og ett i september. Det er imidlertid ikke konkurranselydighetsgruppen som er ansvarlig for disse stevnene, men det er de aktive ekvipasjene fra denne gruppen, som i hovedsak bidrar som hjelp på disse.

Det er også verdt å nevne av annen lydighets-aktivitet på klubbens område er talent/rekrutt samling, og uoffisiell konkurranse arrangert av lydighetsnorge. Det har vært en god del forbipasserende på helgetur som har stoppet for å kikke.

*07.03.22
Eva Hukkelås Myhra
Leder for konkurranselydighetsgruppa*